AksaraLLM/aksara-bahasa-daerah-v1 huggingface dataset:
Cacah jiwa utawa populasi ya iku cacahing sakèhing organisme nunggal jinis utawa spésies sing dumunung ana ing laladan bumi tinamtu lan bisa kawin-kinawin.

Sajeroning ékologi, cacah jiwa spésies tinamtu sing dumumung ana ing sawenèh laladan diétung sarana indhèks Lincoln. Laladan sing dipilih kanggo ngétung cacah jiwa lanang-wadoné dititèni minangka laladan kanthi kamungkinan kawin-kinawin antara pasangan-pasangan nunggal laladan. Kamungkinan kawin-kinawin antara iku luwih gedhé tinimbang kamungkinan kawin-kinawin nyabrang, karo sing dunung ana ing laladan liya. Normalé, kawin-kinawin luwih lumrah kalakon nunggal laladan tinimbang nyabrang laladan.

Sajeroning sosiologi, cacah jiwa ateges sakumpulan manungsa. Dhémograpi ya iku widya sosial sing kudu nitèni cacah jiwa manungsa sarana paétungan.

Rujukan 

Cacah jiwa
Banua ya iku siji teritorial/kawasan kang dumadi saka gabungan sapérangan kampung kang ana ing Kalimantan Selatan ing mangsa Kesultanan Banjar lan mangsa kolonial Hindia Belanda. Ing saben banua ana siji sistem kemasyarakatan kang sinebut Sasangga Banua. Sawijining banua dibawahi siji Damang. Gabungan banua (onderdistrik) mbentuk siji distrik kang sinebut lalawangan utawakatamanggungan (tlatah kang kabawah siji Tumenggung/Tamanggung)

Istilah Banua serumpun karo istilah basa Tahiti: fenua, basa Maori: whenua, basa Rarotonga: enua, basa Hawai: honua, basa Fiji: vanua.
 
Sawijining Banua setara karo siji kecamatan/onderdistrik. Banua kadhang mung setara karo siji mukim ing Acèh.

Tuladhané ing Distrik Benua Empat kapérang saka 4 banua ya iku
 Banua Padang (saikine kecamatan Tapin Utara, Tapin)
 Banua Halat (saikine kecamatan Bungur, Tapin)
 Banua Parigi (saikine sapérangan tlatah kecamatan Bakarangan, Tapin)
 Banua Gadung (saikine sapérangan tlatah kecamatan Bakarangan, Tapin).

Benua 
Istilah Benua ya iku sebutan kanggo dhaerah sajeroning basa-basa dhaerah ing Kalimantan. Kadhang "benua" diucapake banua sajeroning Basa Banjar utawa benuo sajeroning basa Pasir-Lawangan utawa sajronong basa utawa dhialèk tartemtu ing Kalimantan. Tembung benua iki isih seumpun karo tembung wanua, wanwa utawa wano sajeroning basa Jawa Kuna kang tegesé kaya déné désa.

Tembung "benua" miturut wong Dayak Benuaq-kelompok Lewangan-Luangan-Lawangan, "benua" duwé teges amba "siji nagara", duwé teges ciyuk kampung gedhé kaya ta désa, dhene kampung kanthi omah tunggal kaya ta lamin sinebut "lou".

Sesanti 
 Bena Benua Etam (Basa Kutai: Membangun Negeri Kita), sesanti Kutai Kartanegara.
 Benuo Taka (Basa Pasir-Lawangan: Negeri Kita), sesanti Penajam Paser Utara.
 Sanggam Banuanta (Basa Berau: Indah Negeri Kita), sesanti Kabupatèn Berau.
 Untung Bumi Tuah Banua, sesanti Kutai Timur.

Kacamatan 
 Benua Kayong, Kacamatan di Ketapang, Kalimantan Barat.
 Benua Lima, Kacamatan di Barito Timur, Kalimantan Tengah.
 Banua Lawas, Kacamatan di Tabalong, Kalimantan Selatan.

Kalurahan 
 Kalurahan Benua Melayu Laut, Pontianak Selatan, Pontianak
 Kalurahan Benua Melayu Darat, Pontianak Selatan, Pontianak
 Kalurahan Benua Anyar, Banjarmasin Timur, Banjarmasin

Désa 
 Désa Benua Puhun, Muara Kaman, Kutai Kartanegara
 Désa Benua Baru, Kota Bangun, Kutai Kartanegara
 Désa Benua Baru, Sangkulirang, Kutai Timur
 Désa Benua Raya, Bati Bati, Tanah Laut
 Désa Banua Usang, Seruyan Hilir, Seruyan
 Désa Benua Martinus, Kalimantan Barat

Banua lan Tanah Badatu/Tanah Pelungguh 
Banua-banua diandumake marang anak-anaké Sultan lan pejabat birokrasi kraton. Tuladhané:

Tabel Distribusi Tanah Lungguh ing Mangsa Sultan Adam

Uga delengen 
 Pembagian administratif Indonesia
 Kalurahan
 Kanton

Cathetan suku 

Sajarah Kalimantan
Kalimantan Selatan
Pembagian administratif Indonesia
Siklon Ita iku salah sawijining siklon tropis sing ndharat ing pérangan wétan Queensland, Australia. Siklon iki uga ndharat ing tlatah Australia lan Niu Selan iku ing taun 2014 . Siklon Ita iku sampun nerjang praja Queensland, New South Wales, lan Autralia Lor  . Wiwitané siklon iki wujud siklon kategori 3 sing sampun gedhé kahanané, uga ana miwiti mangsa 5 April nganti mangsa 11 April taun 2014 .

Cathetan suku

Pranala njaba 
 Siklon Ita iku diwiwiti saka Siklon Yasi
 Australia siap disumbut karo Siklon Ita

Siklon tropis kategori 5
Ing laladan Yogyakarta akèh ditemu prasasti saka mangsa Jawa Kuna. Saka limang wewengkon ing Yogyakarta, prasasti padha tinemu ing wewengkon Sléman, Bantul, Kulon Praga, lan Gunungkidul. Prasasti-prasasti temon iku digawé saka manéka abahan: watu andhésit, watu putih, tembaga, prunggu, lan emas. Sing abahan watu racaké tatahan; lingga éwoning iki. Sing abahan saliyané watu, lumrahé wujud lèmpèngan, masiya uga ana sing wujud reca lan énthong. Prasasti-prasasti iki akèh-akèhé minangka klumpukaning Balai Pelestarian Cagar Budaya Yogyakarta (BPCB Yogyakarta) sing disinggah ana ing manéka papan kaya ta: Musiyum Taman Wisata Candhi Prambanan, Musiyum Sana Budaya, lan Gedhong BPCB Yogyakarta dhéwé. Sawenèh prasasti asal Yogyakarta ana sing klumpukaning Musiyum Nasional ing Jakarta, samono uga ana sing klumpukaning Institut Kern ing Universitas Leiden, Walanda.

Prasasti

Cathetan

Rujukan
Australia Lor iku salah sawijining praja ing nagara Australia . Nagara  pérangan iki uga gadhah kutha gedhé kaya ta Darwin ana ing sisih paling lor. Darwin, cacah pandhuduké iku ana 93 èwu jiwa, uga dadi kutha gedhé dhéwé ing sisih lor . Australia iku ngemot tataran papréntahan télu undhakan, ya iku pamarintah fédheral Australia, pamarintah enem praja lan teritorial, uga ana 700 pamarintah tlatah . Praja iki ya nampa budaya-budaya manèka warna saka nagara liya, kaya ta akulturasi budaya Indonésia lan Austronésia . Ana manéka warna bab olahraga ing tlatah iki, salah sawijiné kaya ta bal-balan.

Cathetan suku

Pranala njaba 
Wilayah Australia Lor
Ya iki Australia
Ndalu budaya ing kutha Darwin
Hobi ing kutha Australia

Praja Australia
Rintisan mawa topik Australia
Pirantine Basa

Piranti basa iku gadhah arti babagan omong-omongan nganggo basa verbal kang duwé sistem jenengè basa. Mula saka kui, basa duwé lakon kang wigati sajeroning omong-omongan verbal. Mulyana (2007) uga maparno yèn basa iku dadi piranti simbol, kanthi aturan kanggo milah-milih simbol-simbol iku mau kang digawè ing sajeroning warga masarakat utawa komunitas. Basa verbal iku sarana kanggo nyuarakno pikiran, perasaan lan maksudé wong. [Ilmu Komunikasi Suatu Pengantar]
Sawisé aku maparno babagan apa iku basa, basa uga duwé kagunaan ing uripé manungsa kaya kang dibèbèrno déning Barker (1984), manawa basa iku duwé telung prakara wigati ya iku gawé mènèhi jeneng, omong-omongan uga mènèhi wara-wara. Tanpa basa, manungsa ora bakal bisa nekakna obyek lan panggon kanggo dirujuk ing omong-omongan. Sadurungé omong-omongan, manungsa kudu nggawé basa uga ngolah basa.[Communication]
Pinel (1998) njlèntrèhna manawa nggawé uga ngolah basa iku ana ing panggon Wernicke lan Broca. Loro-lorone duwé kagunaan kang béda. Broca iku gunané kanggo nggawé basa, yèn Wernicke iku kanggo ngolah basa. Nanging, ora kabèh basa bisa diasilno lan diolah kanthi sampurna, amarga ana gangguan kang diarani Agrammatism, Agrammatism, Aphasia. Anomia iku ora bisa ngarani barang utawa obyèk, gangguan kapindho ya iku Agrammatism ya iku ngerti jenengé nanging ora bisa nyusun tembung kang bener, lan gangguan kang mburi dhéwé ya iku Aphasia artiné manungsa bisa ngerti basa nanging ora bisa nggawé basa.[A Colourful Introduction To The Anatomy Of The Human Brain]
Gumperz (1982, Bab 2) njlèntrèhna yèn anggon ngomong basa iku bisa nggawé paralingua lan tata basa kang bédha manungsa siji lan sijiné. Contoné paralingua iku kaya ta logat anggoné ngomong. Yèn tata basa iku tata basa kang digawé manungsa. Basa kutha malang iki nduwéni khas utawa nylenèh saka basa-basa daerah liyané. Amarga saka logat uga anggoné ngomong kudu pinter molak-malik tembung. Mula saka kui, basa malang kondhang lan disenengi bocah enom-enom.[Language Social Identity]
Nambah ngèlmu ngenani basa Kutha Malang ya iku arané Speech Accommodation Theory kang dipaparno déning (Michael uga Vaughan ing 2011) Speech Accommodation Theory ya iku cara kanggo milah-milih logat  uga tata basa kanthi nimbang sapa kang diajak ngomong. Masio basa malang wus diwolak-walik nanging ora ngurangi keaslian basané, malah ngetarakno yèn iku basa khas kutha Malang kang mau basa walikan.[Social Psychology]. Uklam-uklam tahes a kèr? Yèn diwalik dadi lumaku-lumaku séhat a rèk? Iku mau salah sijiné basa walikan kang dadi Basa khas é kutha Malang. Basa Walikan iki dudu babagan kang anyar manèh, amarga wus akèh wong kang nggunakaké basa Walikan masio dudu wong Malang. Basa walikan iku ora mung nylenèh lan kréatif, nanging bisa nggawé wong cerdas amarga kudu mikir rikat sadurungé mangsuli apa kang diomongné musuh wicarané. Amarga kréatif iku mau, akèh wong kang demen ngomong nggunakaké basa walikan.

Rèperènsi

Pranala njaba 

.

Artikel Wiki Mrebawani
Sajeroning linguistik, kulawarga basa Filipina ya iku golonganing basa kang diusulaké Robert Blust nalika taun 1991. Usulané mratélakaké manawa basa-basa kang kapernah ing Filipina lan Sulawesi bang lor—kajaba basa Sama–Bajo (basaning "para nglembaraning sagara") lan sawenèh basa ing Palawan—padha nunggal kulawarga turunan saka trah basa Austronésia. Masiya laladan Filipina cedhak teleng pasebaraning wong Austronésia, ya iku Pulo Formosa, kaanan warna basa ing kana mung sithik saka udakara 150 basa Filipina kang ana. Iki nuduhaké yèn warna basa kang ana sadurungé nuli ora lestari mentas sumebaring nènèk moyaning para nutur basa-basa Filipina modhèren. 
Kulawarga basa Filipina minangka kulawarga basa tan-Formosa kang tuwa dhéwé sajeroning trah basa Austronésia. Sawenèh basa isih nguri-uri uni pepet saka basa proto-Austronésia lan purwakanthi uni d–r, kang padha ora lestari ana ing  basa-basa Sunda–Sulawesi.

Rujukan 

 
Basa ing Indonésia
Sungapan utawa éstuari ya iku angga tirta payo ing pasisir kang saparoné kinubengan dharatan. Angga tirta iki minangka sarananing ilèn kali menyang sagara.

Sungapan minangka laladan pangantara kubengan kali lan kubengan sagara. Laladan iki kena pangaribawaning sagara kaya ta—pasang, alun, lan arus banyu asin—sarta pangaribawaning kali—kaya ta ilèn banyu tawar lan waled. Lebuning ilèn banyu sagara lan banyu tawar iki njalari dhuwuré tataran nutrièn ana ing kolom banyuné lan waledé. Mula, sungapan ingaran habitat alam produktif dhéwé ing donya.

Akèh-akèhé sungapan kang ana saiki dumadi kala mangsa Holosèn. Kala samono, lebak-lebak kang kali-kaliné kagongsoran utawa kagerusan ès kena banjir lumantar munggahing tataran banyu sagara udakara 10.000–12.000 taun kapungkur. Sungapan racaké digolongaké dhedhasar ciri géomorpologiné utawa pola sirkulasi banyuné. Sungapan bisa akèh dasanamané, kaya ta lempongan, palabuhan, laguna, légokan, utawa sagara anakan. Sanajan mangkono, sawenèh angga tirta iku ora mèmper pancasané sungapan kang kawedhar ing ndhuwur lan malah banyu asin blas.

Akèh-akèhé pasisiring sungapan minangka laladan-laladan kanthi cacah jiwa kang padhet, ya iku udakara 60% cacah jiwaning sadonya urip ing sadawaning sungapan lan pasisiré. Pituwasé, akèh sungapan kena dhegradasi lumantar pirang-pirang jalaran, kalebu pamenebing gongsoran lemah awit panggunduling alas, kaladuking panyenggut, lan pandon tetanèn kang ala; kaladuking pamancing; panggaringing lan pambanyuning jombor; étropikasi jalaran kaluwihan nutrièn asal saka jemberan lan regedan kéwan; polutan kalebu métal abot, bipénil poliklorinasi, radhionuklid lan hidrokarbon asal saka lebuning jemberan; lan pananggul utawa pambendung minangka pangendhali banjir utawa pangalih banyu.

Rujukan 

Angga tirta
The Jungle Book kuwi sawijining filem pangulandaran utawa petualangan kang digawé kanthi tetambahan animasi komputer kang disutradarai déning Jon Favreau saka naskahe Justin Marks lan digawé déning Walt Disney Pictures. Saka karya caritane Rudyard Kipling, filem iki digawé dadi wujud gawéan anyar wujud gabungan saka aksi temenan lan gabungan animasi CGI saka fileme Walt Disney taun 1967 kanthi jeneng padha. Film iki kalebu filem adhaptasi katelu kang memper karo filem taun 1967 lan 1994 kanthi jeneng kang pada uga.

Bintang filem kang main ana filem The Jungle Book iki ya iku Neel Sethi kang dadi Mowgli, bocah lanang tanpa wong tuwa kang diopeni déning kéwan-kéwan, lan ngadhepi pangulandaran amungsuh Shere Khan, lan uga nampilake pangisining suwara déning Bill Murray, Ben Kingsley, Idris Elba, Lupita Nyong'o, Scarlett Johansson, Giancarlo Esposito, lan Christopher Walken.

cathetan suku 

Filem abasa Inggris
Andhésit ya iku watu beku éktrusif saha watu gunung geni kanthi kandhutan madya mawa pangawak apanitik tekan propiritik. Tegesé, watu iki ajinis madya antaraning basal dan dhésit, lan ngandhut 57 tekan 63% silikon dhioksidha (SiO2) kaya sing kapacak ing dhiagram TAS. Klumpukan mineralé racaké kebak plagioklas sarta proksèna lan/utawa horenbléndha. Wiyahé, magnètit, jirkon, apatit, ilmènit, biotit, lan garnèt minangka mineral èloné. Pèlsepar alkali kala-kala ana nanging cacah sithik. Pundhungan pèlsepar-kwarsa sajeroning watu andhèsit lan watu gunung geni liyané ana kapacak ing dhiagram QAPF.

Rujukan 

Watu gunung geni
Vulkanologi
xHamster ya iku situs panduman vidhéo pornografi lahanan sing kantor gedhéné ana ing Houston, Texas, AS. Rikala Novèmber 2015, situs iki ana ing urutan 72 miturut Alexa.

Rikala April 2016, situs iki menggak aksèsé para nganggo sing alamat IP-né saka Carolina Lor minangka protès tumraping pamaréntah kono sing nglarang pangabsahing paugeran bab pangayoming wong LGBT ing wewengkon kono.

Pariwara srabèdan 
Paniti aran Conrad Longmore mratélakaké manawa pariwara (iklan) sing kapacak ing situs iki ngandhut program srabèdan sing bakal masang tanpa idin barkas-barkas sing ndrawasi menyang mesin-mesiné para nganggo. Longmore mratélakaké marang BBC manawa rong situs kondhang – XHamster lan Pornhub – ngandhut bebaya sing gedhé dhéwé.

Rujukan 

Situs pornograpi lan érotika
Amber Laura Heard (lair 22 April 1986) ya iku juru maraga Amérika. Gebyagané ing laladan filem ya iku nalika maraga ing filem drama ulah raga Friday Night Lights minangka Billy Bob Thornton. Mentas dadi juru maraga cilik ing North Country lan Alpha Dog, Heard lekas dadi lakon ing All the Boys Love Mandy Lane lan muncul ing gelaran télépisi The CW, Hidden Palms.

Rujukan 

Lair 1986
Wong urip
Aktris Amérika abad ka-21
Layang Panama ya iku klumpukan layang wadi cacah 11,5 yuta sing digawé firma lan panyawisan jasa kongsi saka Panama, Mossack Fonseca. Layang iku isi rerincèn bab kongsi mancanagara cacah 214.000 punjul, kalebu rerincèn jatidhiri sing nyekel andhil sarta sing mimpin. Layang iku macak jeneng lelurah limang nagara — Argèntina, Islandhia, Arab Saudi, Ukraina, lan Uni Émirat Arab — sarta panggedhéning pamaréntah, sanak kadang, lan mitra pangareping pamaréntah 40 nagara liyané, kalebu Brasil, Cina, Perancis, Indhia, Malaysia, Mèksiko, Malta, Pakistan, Ruslan, Aprika Kidul, Spanyol, Suriah, lan Britania Raya. Éwadéné, Amérikah Sarékat ora ana awit sawenèh prajané wis kawentar ingaran swarganing pajeg, kaya ta Delaware, Nevada, dan Kapuloan Virgin.

Rujukan 

Layang Panama
Miguel de Cervantes, (;  29 Sèptèmber 1547 (pangira-ira)22 April 1616), ya iku wong sing misuwur ajejuluk juru nulis gedhé ing laladan basa Spanyol lan juru roman pinunjul ing donya.

Karya gedhéné, Don Quixote, ingaran roman Éropah modhèren wiwitan. Roman iki minangka karya klasiking sastra Kulonan lan diajèni dadi salah siji karya tulis paling apik sing tau ana. Pangaribawané tumrap basa Spanyol gedhé banget mula basa Spanyol kerep karan la lengua de Cervantes ("basaning Cervantes"). Dhèwèké uga dijuluki El Príncipe de los Ingenios ("Pangéraning Budi").

Rujukan 

Lair 1547
Pati 1616
Juru gurit Spanyol
Juru roman Spanyol
Fan ya iku filem mrindingi Indhia taun 2016 sing diarah déning Maneesh Sharma lan dilakoni Shah Rukh Khan. Filem iki digawé déning Aditya Chopra sangisoré panji Yash Raj Films mawa carita ngenani wong sutresna sing obsèsip marang bintangé, sing mèmper dhèwèké. Album aluran swara lan musik asli, urut, diripta déning Vishal–Shekhar lan Andrea Guerra. Filem iki dibabar surya 15 April 2016.

Cathetan

Rujukan 

Film India
Pantom Heilbronn, uga asring ingaran "Wadon Tanpa Rupa", ya iku pamati rumanté wadon sing durung kawruhan jatidhiriné. Juru pati iki kasil pangira-ira saka sawenèh tandha yekti DNA sing ditemu ana ing papan pialan ing Ostenrik, Prancis, lan Jerman kawit 1993 tekan 2009. Enem rajapati kadadèn, kalebu patiné opsir pulisi Michèle Kiesewetter ing Heilbronn, Jerman kala surya 25 April 2007.

Gegathukan siji-sijiné antara piala-piala sing ana ya iku DNA. Tekan Maret 2009, tandha yekti wis kakumpul saka 40 papan pialaning kadadèn rajapati nganti pamaling. Kala pungkasaning Maret 2009, juru panylidhik mbiwara manawa sing ingaran "Pantom" iku satemené ora ana, déné DNA sing ditemu ana ing papan-papan pialan wis ana ndhisikan ing korok kapas sarana nglumpukaké pralampita DNA.

Kadadèn iki digawé carita fiksi ing épisodhe "Dead Reckoning" (Étungan Mati) saka CSI: NY mangsa angka 6[citation needed] lan épisodhe "Death Has No Dominion" (Pati Ora Ndarbèni Laladan) saka Silent Witness mangsa angka 15.

Rujukan 

Laku panjèrènging DNA
Doris Roberts (lair mawa jeneng Doris May Green; 4 Nopèmber 1925 – 17 April 2016) ya iku paraga wadon Amérika. Dhèwèké nampa limang Bebungah Emmy lan sabebungah Screen Actors Guild ing sajeroning mangsa kariré ing pamaragan sing lekas kala taun 1951. Dhèwèké bokmanawa kondhang minangka lakon ibuning Raymond Barone, Marie Barone, ana ing kumidhi Everybody Loves Raymond, sing siyar taun 1996–2005.

Kauripan 
Roberts dilairaké ing St. Louis, Missouri. Ibuné, Ann Meltzer, nganak-anakaké Roberts ing The Bronx, New York sarana diréwangi wong tuwané awit ditinggal minggat swaminé Larry. Bapak kuwaloning Roberts, sing jeneng panceré dadi pérangan jenengé, ya iku Chester H. Roberts. Chester lan ibuning Roberts nglakokaké Bebadan Z.L. Rosenfield, ya iku jasa boganing panyawisan sténograpi tumrap juru ngarang sandiwara lan juru paraga. Roberts iku wong Yahudi lan kulawargané asal Ruslan.

Rujukan 

Lair 1925
Niti bumi branang ya iku kartisampéka sarana ngincer apa waé kang bisa migunani tumrap mungsuh rikala maju utawa mundur saka palagan. Mliginé, kabèh asèt kang isih dianggo utawa bisa dianggo mungsuh dadi inceran, kaya ta sumber panganan, sarana tetumpakan, sarana sambung rembug, sumber indhustri, nganti wong-wong sajeroning palagan.

Lakuné bisa diayahi déning wadya militèr sajeroning wewengkon mungsuh, utawa wewengkon dhéwé. Teges iki mungkin mèmper, nanging ora padha, karo laku pangukum sarana mbrubuh sumber-sumbering mungsuh, kang diayahi murni awit jalaran siyasat/pulitik tinimbang jalaran siyasat/operasional.

Naya bumi branang kondhang kawit dianggo déning Joseph Stalin tumrap inpasi Wadya Jerman menyang Uni Sopyèt sajeroning Perang Donya Kapindho, déning William Tecumseh Sherman sajeroning Pangluruging Sagara nalika Perang Sipil Amérika, déning Lord Kitchener tumrap wong Bur, lan déning wadya Ruslan sajeroning inpasi napoléoné kang magol.

Siyasat sarana mbrubuh cawisan panganan lan banyon deduwéning wong sipil sajeroning palagan wis dilarang miturut Bab 54 Tatanan I Konpènsi Jenéwa 1977.

Rujukan 

Strategi militèr
Rose Marie "Rosemary" Kennedy (13 Sèptèmber 1918 – 7 Januari 2005) ya iku anak wadon angka siji saka Rose Fitzgerald lan Joseph P. Kennedy, Sr., sarta bakyu tuwa dhéwé saka Présidhèn John F. Kennedy, lan Sénator Robert F. Kennedy saha Ted Kennedy.

Dhèwèké wong wadon sing karan ayu lan loma, nanging duwé prakara patrap. Dhèwèké kalah ing laladan wiyata lan ulah raga saka dulur-duluré sing ngéblat dadi wong. Bapaké nglekasi lobotomi prapron tumrap dhèwèké nalika dhèwèké umur 23, nanging ora kasil lan mula dhèwèké kari lumpuh permanèn. Dhèwèké ngentèkaké mangsa uripé ing sawiji bebadan ana ing Jefferson, Wisconsin, lan arang kapranggul kulawargané. Kahanané sing ngenesi njiwani dulur wadoné Eunice Kennedy Shriver saperlu nggawé Olimpiadhé Mirunggan.

Lair 1918
Pati 2005
Ganjé ya iku génus tuwuhan kembangan sing sajeroné ana telung spésies (lan pitung takson) utawa subspésies wit, sativa, indica, lan ruderalis. Tuwuhan iki asli Asiah Tengah lan bawana anakan Indhia.

Ganjé wis kawit suwé dianggo lantaran serat hèmé, lenga hèmé, minangka tamba, lan minangka obat seneng-senengan. Pametu abahan hèm saka indhustri digawé saka tuwuhan ganjé pilihan supaya ngasilaké akèh serat. Kanggo minangkani Konpènsi Narkotika PBB, sawenèh galur ganjé dibranah supaya ngasilaké tétrahidrokanabinol (THC), bebakal sikoaktip pokok, mawa tataran sing cilik.  Akèh tuwuhané dibranah kanthi titi nedya ngasilaké THC (kanabionidha) cilik sarana mulihaké kembang-kembangé. Sawenèh camboran, kalebu hasis lan lenga has, sariné dijupuk saka tuwuhan iki.

Ing saindenging donya kala taun 2013, 60.400 kilogram ganjé dibranah kanthi resmi. Isih ing taun iku, antara wong 128 lan 232 yuta diwatara nganggo ganjé minangka obat seneng-senengan (2,7% ngancik 4,9% cacah jiwa sadonya umur antara 15 lan 65).

Rujukan 

Tetuwuhan obat
420, 4:20, utawa 4/20 ya iku istilah sandhi sing ateges panganggoning ganjé saben taun lan uga sarana kanggo nandhani wong sing mèlu budaya ngganjé. Pènget ing angka 420 iki kalebu ngudud ganjé watara tabuh 4:20 ésuk, utawa ngudud lan ngrayakaké ganjé rikala surya 20 April (ditulis 4/20 miturut pakem A.S.).

Rujukan 

Budaya
Pulo Random ana ing pasisir Kanadha madhep sagara Atlantik. Minangka pérangan propinsi Newfoundland lan Labrador, pulo iki kapernah ing pasisir wétan Newfoundland lan sapérangané kinubengan Ujung Bonavista Peninsula ing sisih lor sarta kinungkungan Teluk Tritunggal.  Pulo iki dawané udakara , ambané mawa-mawa ana kang  ing bang pojok wétan, ana kang  ing bang tengah, uga ana kang  ing bang pojok kulon. Éwadéné gunggung jembar laladan watara . Adhedhasar cacah jiwa 2011, cacah jiwaning pulo iki 1.109.

Rujukan
Victoria Wood CBE (19 Méi 1953 – 20 April 2016) ya iku juru kumidhi, juru paraga, juru nyanyi lan juru nulis lagu, juru nulis adegan layar, lan juru ngarah asal Inggris. Wood nulis lan maragani blabaran, sandiwara, filem, lan kumidhi swasana. Lakoné ing kumidhi urip asring kaselingan karya anggitané, ya iku sarana main piyano. Wood uga nganggit lan mainaké musik irah-irahan kanggo kumidhi swasanané ing BBC, Dinnerladies.  Banyolané akèh-akèhé dhedhasar kaanan urip padinan, kalebu nyebut madya-madya Britania kondhang sarta mèrek-mèrek weton Britania. Dhèwèké katiti awit prigelé nitèni budaya lan nyindhir golongan-golongan masarakat.

Wood miwiti karir taun 1974 mentas njuwarani gelaran calakan ing ATV, New Faces. Dhèwèké dadi bintang kumidhi kala taun 1980-an sarana sèri tèlèpisi Victoria Wood as Seen on TV kang menang bebungah lan minangka salah siji juru banyol ngadeg paling kondhang ing Britania. Kala taun 1998, dhèwèké nulis lan mbintangi kumidhi swasana Dinnerladies kang banjur menang bebungah. Kala taun 2006, dhèwèké menang rong bebungah BAFTA jalaran main sandiwara pisan ing ITV1, Housewife, 49. Wood kerep makarya karo juru tembaya Julie Walters, Duncan Preston, lan Celia Imrie kanthi panjangkah suwé.

Rujukan 

Lair 1953
Joseph Bloore (utawa Bloor) (1789–1862) ya iku baku palereban, pandhé bir, lan juru nangguh lemah abad 19 sing ngadegaké Désa Yorkville lan sing ngasali jeneng Dalanan Bloor. Asliné dhèwèké saka Staffordshire sing nuli ngalih menyang Kanadha kala taun 1819 banjur lawas-lawas ngalih menyang désa York, Kanadha Ndhuwur (saiki Toronto). Ana ing kana dhèwèké dadi bleger wiwitan sing utama. Dhèwèké ngendhalèni palereban ana ing Dalanan Ratu (King Street) lan yasa pabrik bir kala taun 1830 ing Lembah Rosedale, cedhak Dalanan Sherbourne ana ing pojok wétan Dalan Konsèsi Siji, sing lawas-lawas kawentar ajejuluk Dalanan Bloor.

Dhèwèké ngadol pabrik biré kala taun 1843 lan nuku salarik palemahan ing cedhak Yorkville. Ana ing kana, karo William Botsford Jarvis dhèwèké nata dalanan nedya pamanguning padunungan.

Dalanan Bloor kawitané kapernah sadalah konsèsi loring Dalanan Naréswari (Queen Street). Dalanané sadurungé kawentar ingaran Dalan Konsèsi Loro lan Dalan Gapura Béya (Tollgate Road). Kala taun 1855, jenengé diganti saperlu ngajèni Bloore. Ora kawruhan kawit kapan lan kena apa hurup 'e'né diilangi.

Dhèwèké disarèkaké ing Pakuburan Nékropolis sing kapernah ing Ratan Sesawangan Teluk (Bayview Avenue) lan Dalan Lembah Rosedale.

Rujukan 
 Kapustakan Rujukan Umum Toronto 
 

Lair 1789
Pati 1862
Pantai Papuma ya iku salah sawijiné pantai dumunung ing kutha Jember. Jejuluk pasisir Cape Papuma amarga ana pérangan sagara lan minangka Cape. Lokasi Tanjung Papuma Jember dumunung ing sisih kidul , ing désa kecamatan Lojejer Wuluhan. Ing saka tengah kutha iku dohé ya iku 45 kilometèr. Kanggo nggayuh lokasi pantai Papuma butuhake saentara satunggal jam.

Cathetan suku

Reperensi 
 Pantai Papuma
 Papuma ing kutha Jember
 Mitos ing Pantai Papuma

Artikel Wiki Mrebawani
Papan wisata Jember
Pantai Pulau Merah ya iku salah sawijine pantai ing pesisir Banyuwangi. Pantai kagugang jenèng bukit cilik ijo iku dumugung cedhak pantai. Lokasi Pantai ing désa Sumberagung, Pesanggaran, Banyuwangi, Jawa Wétan . Saka kadohan menyang tengah kutha jarake kira-kira 60 kilometer . Kanggo nggayuh lokasi iki punika butuhaké tabuh 2,5 jam saka pusat kabupatèn Banyuwangi .

Cathetan suku

Pranala njaba 
 Pantai Pulau Merah ing Kabupatènn Banyuwangi
 Pantai Pulau Merah

Artikel Wiki Mrebawani
Tahu Tek ya iku salah siji saka panganan khas saka Kutha Surabaya. Tek iku jeneng asalé saka swara gunting nalika nglereni bakul pangan maos ... tek tek tek.... Panganan iku asalé saka tahu lan lonthong. Tahu sing digawé setengah matheng diiris menyang cilik bêsik. Banjur uga karo lonthong diiris dadi cilik. SunguhanTahu Tek campuran karo toge sethitik lan irisan-irisan timun, banjur diawuri karo krupuk urang .

Cathetan suku

Pranala njaba 
 Cara damel Tahu Tek 
 Pranala saka definisi Tahu Tek
 Rèsep gawé Tahu Tek 

Artikel Wiki Mrebawani
Lonthong balap ya iku salah siji panganan khas saka Kutha Surabaya, Jawa Wétan . Lontong Balap punika asil campuran saka pirang-pirang bahan, ya iku ana lontong, thokolan, kacang, tahu gorèng, lentho, bawang gorèng, lombok lan kecap asin . Suguhan kasusun saka lontong diris-iris lan ing ndhuwur irisan-irisan lontong mbeta metu lan remet sawatara lentho. Banjur campuran karo cambah setengah mateng lan diwènèhi duduh, sambel lan kecap. Lonthong balap cocog disuguhaké karo sawètara sate kéyong.

Cathetan suku

Pranala njaba 
 Lontong Balap
 Resep saka Lontong Balap 
 Lontong Balap

Artikel Wiki Mrebawani

Olah-olahan Indonésia
Jawa Wétan
Panganan Jawa
Suwar-suwir ya iku panganan cilik wujud kaya permen karo rasané manis. Panganan iki asalé khas saka Kabupatèn Jember, Jawa Wétan. Bahan dasaré ya iku tape, gula, lan susu, banjur diolah dadi adonan. Sakmenika dicampur wis digawé panas kanthi telung jam lan digawé adhèm sadina. Biyèné Suwar Suwir digawé saka nongkolondho (sirsak), kanthi cara mangan ing siwir-siwir, supaya pungkasanipun karan Suwar-suwir. Suwar-suwir duwé rasa kaya ta liyané manis lan rada ngandhut asem, amarga bahan dhasar digawé saka tape utawa fermentasi tela .

Cathetan suku

Reperensi 
 Suwar-suwir asalé saka tela
 Suwar-suwir Jember
 Suwar-suwir

Artikel Wiki Mrebawani
Prasasti Plalangan ya iku prasasti andhésit sing ditemu taun 1995 ing Dhukuh Plalangan, Pendawaharja ing Kabupatèn Sléman. Prasasti iki ditulis sarana aksara lan basa Jawa Kuna. Mawa régistrasi BG 1396, prasasti iki disimpen ana ing Balai Pelestarian Cagar Budaya Yogyakarta.

Cathetan sikil

Rujukan 
 

Plalangan
Prasasti Dhawangsari ya iku prasasti andhésit sing ditemu ing Dhukuh Dhawangsari, Sambireja ing Kabupatèn Sléman. Prasasti iki tinemu taun 1995. Basa lan aksara sing ana ing prasasti iki ya iku basa lan aksara Jawa Kuna. Prasasti iki kasimpen ing Balai Pelestarian Cagar Budaya Yogyakarta mawa régistrasi BG 355. Juru pamaca prasasti iki ya iku Rita M.S.

Cathetan suku

Rujukan 
 

Dhawangsari
Prince Rogers Nelson (7 Juni 1958 – 21 April 2016), kondhang ajejuluk Prince, ya iku juru nyanyi Amérika, juru nulis lagu, juru main sarwa piranti musik, juru gawé rekaman, lan juru paraga. Dhèwèké uga ingaran juru inopasi ing babagan musik lan misuwur awit karya-karya éklétiké, ayunan panggungé sing gebyar-gebyar, agemané lan dandanané sing ngebrèh, lan antaraning bawané sing amba. Musiké nggabungaké warna-warna gagrag kaya déné pung, rog, R&B, sul, sikédhélia, lan pop. Dhèwèké uga wis kasil ngedol punjul 100 yuta rekaman ing saindenging donya, mula ingaran salah siji juru seni paling payu ing salawasing jaman. Dhèwèké menang pitung Bebungah Grammy, siji Bebungah Jagad Kencana, lan siji Bebungah Akadhemi. Dhèwèké kapilih lumebu ing Rock and Roll Hall of Fame taun 2004 minangka taun kapisan pepantesané. Rolling Stone njajar Prince ing urutan 27 sajeroning pratélaning 100 Juru Seni Paling Gedhé ing Salawasing Jaman.

Rujukan 

Lair 1958
Semanggi ya iku panganan asal Kutha Surabaya. Panganan abahan godhong sayur semanggi iki wujud kaya pecel. Campuran godhong semanggi, gendhar pecel, krupuk karak, lan wuwuhan sambel kacang minangka ciri khas panganan iki. Regané udakara limang èwu rupiyah.

Cathetan sikil

Pranala njaba 
 Semanggi saka Surabaya
 Pecel Semanggi
 Semanggi saiki langka

Artikel Wiki Mrebawani
Persatuan Wartawan Indonésia ya iku salah sijiné organisasi profesi kanggo para wartawan ing nagara Indonésia . Organisasi iki lair ing kutha Sala, Jawa Tengah. Nalika wanci lair, organisasi iki setaun sabanjuré Indonesia mengeti kamardikan. Nalika diwiwiti saka 9 Fèbruari 1946, saiki dino iku dadi peringatan hari pers nasional. Pangurus saka organisasi iki lumrahe ganti saban lima taun pisan.

Cathetan suku

Pranala njaba 
 Laman Persatuan Wartawan Indonésia
 Persatuan Wartawan Indonésia lair ing Kutha Sala
 Pangurus saka PWI
 Kaca laman inpormasi angguta Persatuan Wartawan Indonésia 
 Kodé Étik Jurnalistik Persatuan Wartawan Indonésia 

Artikel Wiki Mrebawani
Rintisan mawa topik jurnalisme

en:National Press Monument
id:Persatuan Wartawan Indonesia
Saktiawan Sinaga ya iku salah sawijiné juru main bal profésional saka nagara Indonésia. Sinaga lair ing taun 1982 wulan 19 Fèbruari ing Kutha Medan. Sadurungé pensiyun, Sinaga uga main kanggo Pusamania Borneo F.C. ing Kalimantan Kidul. Sinaga uga dadi salah sawijiné saka juru main bal tim nasional Indonesia. Salah sawijiné tim, ya iku Semen Padang F.C. uga maringi panghargyan kanggo juru main serang iki.

Cathetan suku

Pranala bjaba 
 Saktiawan Sinaga pensiun saka bal-balan
 Profil Saktiawan Sinaga
 Saktiawan Sinaga

Artikel Wiki Mrebawani
Pemain bal-balan Indonesia
Soto Lamongan ya iku salah sawijiné panganan mligi saka Kabupatèn Lamongan, Jawa Wétan. Soto modhel saka kutha pasisir iki diparingi rajangan krupuk utawa diarani koya. Ing sisih dhuwur saka panganan iki, lumrahé diparingi tigan separo, mihun, kobis, lan slédri.. Soto iki uga duwé ciri khas saka kuah sing kenthèl lan irisan daging sisih pipih . Rega saka soto iki manéka warna, ana sing sedasa éwu rupiah nganti selawé éwu rupiyah. Nalika dhahar, saged luwih seger manawa diparingi irisan jeruk.

Cathetan suku

Pranala 
 Soto Lamongan Jawa Wetan 
 Soto Lamongan diparingi tigan
 Soto Lamongan béda karo soto liyane

Artikel Wiki Mrebawani
Olah-olahan Indonésia
Panganan Jawa
Bakwan Malang ya iku panganan khas saka Kutha Malang, Jawa Wétan. Bakwan iki wujud penthol utawa bakso ingkang diparingi kuah lan pangsit goreng. Bakwan iki uga kathah ing tlatah Jawa Wétan, kaya ta Kutha Surabaya, Kutha Malang, Kabupatén Gresik, Kabupatén Sidaharja, lan sakpanunggale kutha ing Jawa Wétan. Ing kutha Surabaya, bakwan Malang iki ana manéka warna cacahé. Ana Bakwan pangsit isi tigan, isi urang, isi tahu, lan uga isi daging sapi.

Cathetan suku

Pranala 
 Resep bakwan Malang 
 Resep biyasa bakwan malang 
 Bakwan Malang ing Kuto Surabaya

Artikel Wiki Mrebawani
Olah-olahan Indonésia
Panganan Jawa

en:Bakwan
id:Bakwan
FC Dynamo Kyïv ya iku siji klub bal-balan utawa bal-balan Ukraina kang basisé ana ing kutha Kyiv. Klub iki resmi ngadeg ing taun 13 May 1927. Main wonten ing divisi Ukraїns'ka Premjer-Liga.

Prestasi 
Premjer-Liga (16):
 1992/1993, 1993/94, 1994/95, 1995/96, 1996/97, 1997/98, 1998/99, 1999/2000, 2000/2001, 2002/2003, 2003/2004, 2006/2007, 2008/2009, 2014/2015, 2015/2016, 2020/2021
Kubok Ukraїny (12):
1993/1994, 1995/1996, 1997/1998, 1998/1999, 1999/2000, 2002/2003, 2004/2005, 2005/2006, 2006/2007, 2013/2014, 2014/2015, 2019/2020
Superkubok Ukraїny (5):
2004, 2006, 2007, 2009, 2011
UEFA Cup Winners' Cup (2):
 1975, 1986
UEFA Super Cup (1):
1975
Trofeo Ciudad de Valladolid (2):
1973, 1974
Trofeo Santiago Bernabéu (1):
1986
Trofeo Teresa Herrera (2):
1981, 1982

Pranala njaba 

 Situs resmi

Tim bal-balan Ukraina
Bikar iku distrik ing Kabupatèn Tambrauw Provinsi Papua Kulon, Indonésia.

sanden
 Bikar 
 Werur 
 Werbes 
 Wertam 
 Bukit 
 Werwaf 
 Wertim 
 Nombrak 
 Suyam 
 Syunai

Kabupatèn Tambrauw

Kabupatèn Tambrauw
Karajan Spanyol (basa Spanyol lan Galisia: Reino de España, Katalan: Regne d'ESpanyol, Basque: Espainiako Erresuma) yaiku nagara ing Éropa kidul-kulon, kang bebarengan karo Portugal, dumunung ana ing Ujung Iberia. Wates dharat Spanyol karo Éropa yaiku Pegunungan Pyrenia wewatesan karo Prancis lan Andorra. Wewengkoné uga nglingkupi kutha Ceuta lan Melilla ing Afrika Lor, Kepuloan Canary ing Samodra Atlantik, lan sawatara pulo ing Laut Tengah.

Géografi 
Wewengkon Spanyol diwatesi déning Portugal ing sisih kulon, sarta Gibraltar lan Maroko ing sisih kidul. Spanyol wewatesan karo Prancis lan Andorra ing sisih lor-wétan ngliwati Pegunungan Pyrenia. Wates segarané yaiku Samodra Atlantik ing sisih kulon lan Lempongan Biscay ing sisih lor sarta Laut Tengah ing sisih wétan, papan ing ngendi Spanyol duwé wewengkon Kepuloan Balearik. Ing sisih kidul, ana Selat Gibraltar. Kutha-kutha ing Spanyol kanthi sing ndunungi paling akèh antarané Madrid, Barcelona, Valencia, Sevilla, lan Málaga.

Lansekap Spanyol didominasi déning dhataran dhuwur lan pagunungan, kaya ta Pyrenia lan Sierra Nevada. Saka panggonan mau, mili sawatara kali.

Iklim Spanyol kapérang papat pérangan:
 Mediterania
 Laladan Njero
 Pasisir Lor
 KapuloanCanary

Pembagéyan administratif 
Spanyol dibagi 50 provinsi, dikelompokaké sajeroning 17 wewengkon otonomi lan 2 kutha otonom kang duwé  otonomi kang ombèr.

Wewengkon otonomi 
Spanyol dumadi saka 17 wewengkon otonomi (comunidades autónomas) lan loro kutha otonom (ciudades autónomas; Ceuta lan Melilla).

 Andalusia utawa Andalucía)
 Aragon
 Asturias
 Kapuloan Baleares
 País Vasco (utawa Basque Country)
 Kapuloan Canary (Islas Canarias)
 Cantabria
 Castile-La Mancha (Castilla-La Mancha)
 Castile lan Leon
 Katalonia
 Extremadura
 Galicia
 La Rioja
 Madrid
 Murcia
 Navarre
 Valencia

Provinsi 

Karajan Spanyol uga kapérang dadi 50 provinsi (provincias). Wewengkon otonomi ngelompokaké sawatara provinsi (Extremadura, contoné, dumadi saka rong  provinsi: Cáceres lan Badajoz). Wewengkon otonomi Asturias, KapuloanBaleares, Cantabria, La Rioja, Navarre, Murcia, lan Madrid, kabèh mau mung dumadi saka sak provinsi. Sacara tradhisional, provinsi-provinsi mau kapérang manèh marang wewengkon bersejarah (comarcas).

Wewengkon kadhaulatan 
Ana lima enklave (plazas de soberanía) ing pasisir Afrika: kutha Ceuta lan Melilla minangka kutha-kutha otonom, sawijining status ing antarané kutha lan wewengkon otonom; kepuloan Islas Chafarinas, Peñón de Alhucemas, lan Peñón de Vélez de la Gomera ana ing ngisoré papréntahan punjer ing Spanyol.

Ceuta lan Melilla, sanajan dudu wewengkon ''bersejarah' kanthi resmi, uga nduwé status istimewa.

Deleng uga 
 Pratélan nagara
 Bom Madrid, 11 Maret 2004

Pranala njaba 

  Portal resmi 
  Ramalan cuaca
Abadi ya iku kalawarti dinan kang terbit ing Jakarta. Sepisanan terbit ing 1951 kanthi pamimpin redhaksi Suardi Tasrif. Kalawarti iki duwé tujuan nyuwarakake pandhangan partai Masyumi marang urip kanagaran ana Indonesia. Mottone ya iku "untuk bangsa, untuk nagara, untuk agama".

Abadi naté éntuk alangan. Abadi ora éntuk terbit sepisanan ing 13-14 September 1957 amarga nyiarke berita kang ora asal saka juru wicara resmi Musyawarah Nasional. Kapindho ing sasi September 1960. Ing tanggal 31 September 1960, Abadi kang kabawah H. Sidi Mohammad Syaaf nutup dhéwé panerbitane amarga ora gelem nandhatangani katenton wujud persyaratan kanggo ngentokake surat ijin terbit (SIT). 
Abadi terbit manèh ing tanggal 7 Dhésèmber 1968. Ing mangsa panerbitan kapindho iki, Abadi mung tahan 6 (nem) taun amarga surat ijin cetak (SIC) lan surat ijin terbit (SIT) dicabut tanggal 21 lan 23 Januari 1974, gara-gara pawartane ngenani dhémonstrasi mahasiswa nalika kunjungan kanagaran Mahamantri Jepang. Kalawarti iki dilarang terbit tanpa wates wektu.

Cathetan sikil

Kalawarti
Kalawarti basa Indonésia
Adil ya iku kalawarti berita kang akèh ngemot karya sastra. Sepisanan babar ing 1 Oktober 1932, kalawarti iki dibabar dwimingguan. Kalawarti iki dikelola déning PT. Adil. Prof. Dr. Hamka minangka pelindung majalah iki. Mottoné ya iku "mengemban amanat Allah dan Umat". Sesebarané nganti tingkat nasional. Adil pungkasan ing taun 1976 amarga dana kang ora nyukupi.

Pangelolane kang sepisanan ya iku: 
1. Prof. Dr. Hamka; 
2. H. Surono Wirohardjono minangka pemimpin umum redhaksi; 
3. Sumanto, B. A. minangka wakil pemimpin redhaksi; 
4. Mardjono minangka sekretaris redhaksi; 
5. Ichwan Dardiri minangka pemimpin redhaksi; 
Déné para staf ya iku S. W. Wijaya, Sardjono, lan M. Dalyono.

Cathetan sikil

Kalawarti
Kalawarti basa Indonésia
Budaya (ejaan lawas: Boedaja) ya iku kalawarti kang dibabar Jawatan Kabudayaan Pusat Departemen Kebudayaan pusat Departemen PDK, Urusan Kesenian, Yogyakarta. Babar sepisanan ing sasi Fèbruari 1953. Motivasiné ya iku pepinginan wong-wong kang ngrembakakaké rasa kamanungsan, kamardikan lan paseduluran kanggo ndandani kaanan masarakat kang kélangan kepribadhian supaya tumindhak selaras, rasional.
Sesebarané nyakup tingkat nasional. Redhaksiné ya iku Adiatmo Hardjoputro, Soeroso, Koesnadi, Kirdjomuljo, Nasjah Djamin, lan Lukman Effendi; banjur ketambahan Koesnadi, Motinggo Boesje, Idrus Ismail, lan Mat Dhelan. Kalawarti iki pungkasan babar 32 nomer ing sasi Fèbruari 1963.

Kalawarti iki duwé peran wigati ana kasusastran Indonesia amarga ngemot karya sastra kanthi rutin lan nyedhiakake ruwang mirunggan kasusastran.
Edhitor kasusastrane ya iku Nasjah Djamin lan Motinggo Boesje.

Cathetan sikil

Artikel Wiki Mrebawani
Daya yaiku kalawarti ilmiah populèr kang ngemot rubrik sastra kanthi rutin. Kalawarti iku babar ing sasi Pèbruari 1949. Kanthi sesanti "kalawarta daya umum", sasarané yaiku golongan masarakat tengah mangisor. Sesebarané nganti tingkat nasional. Kalawarti iku naté ngemot puisiné Chairil Anwar, Sk. Muljadi, lan M. A. Salmun. Naté uga ngemot cerkak anggitané M. Balfas, Rijono Pratikto, Pramoedya Ananta Toer, Mundingsari, lan M. A. Salmun. Uga ngemot esai lan resènsi pakaryané Idrus, Amal Hamzah, A. K. M. (samarané Achdiat Karta Mihardja). Éditor utawa rédhaksi mirunggan kang nyekel rubrik kasusastran yaiku wong kang mengkoné dadi panulis andal, yaiku Asmara Hadi, Hasan Amin, Amal Hamzah, Utuy Tatang Sontani, Jusuf Halim, lan Bratakusuma. Anané panulis utawa rédaktur kang mengkoné dadi sastrawan Indonésia nudhuhaké yèn Daya duwé peran kanggo pamrakarsané kasusastran Indonesia.

Cathetan sikil

Kalawarti
Artikel Wiki Mrebawani
Kalawarta basa Indonésia
Djawa Baroe ya iku kalawarti kang babar ing jaman pandhudhukan Jepang ana Jakarta. 
Kalawarti iki dibabar Djawa Shinbun kang andum gawé karo padinan Asia Raja. 
Kalawarti iki babar kang sepisanan ing 1 Januari 1943, tumuju mangsa kalahé Jepang ing Perang Pasifik. Dibabar kanthi pungkasan ing 1 Agustus 1945. 
Pamimpiné kang kapisan ya iku H. Nomoera banjur S. Higashiguchi. 
Tiras kalawarti iki dinuga dhuwur amarga sasarane ora mung Indonesia, ning ya uga Jepang. 
Didelok saka jinisé, kawit terbitan sepisanan, kalawarti iki dienggo dadi srana propaganda Jepang. Tekané Jepang ing Indonesia kanggo ngluwari Indonesia saka panjajahané Landa lan ngajak Indonesia gawé makmur bareng ana Asia. 
Ikhtiar propaganda iku katon cetha ing "pengantar" kalawarti kanthi irah-irahan "Tjita-tjita Djawa Baroe". 
Ikhtiar propagandané luwih cetha ana isiné. 
Warta-warta kang diemot nudhuhaké prakara-prakara kang kekaitan ngenani kadigdayan bala Jepang ing Perang Pasifik. 
Kanggo marai yakin pamacané, kalawarti iki luwih akèh ngemot gambar tinimbang tulisan. Gambaré ya iku gambar sing kekaitan karo Jepang.

Cathetan sikil

Pranala njaba
 Ensiklopedhi ing Jakarta.go.id 

Kalawarti
Artikel Wiki Mrebawani
Kalawarta basa Indonésia
Gema Suasana yaiku kalawarti sasèn sastra. Kalawarti iki dibabar déning Badan Umum Pembangunan-Opbow, Gunung Sahari. Sepisanan dibabar ing 1 Januari 1948 lan pungkasan ing 1970. Sasaran pamacané yaiku kaum tengah lan para winasis, ing Indonesia uga ing manca. Mottoné yaiku "Sebuah Pusaka di Tangan". Sekretaris kalawarti iki yaiku Asrul Sani. Déné para anggotané yaiku Chairil Anwar, Mochtar Apin, Rivai Apin, lan Baharuddin. Penganggit kang nyerat ing kalawarti iki cukup akèh, kaya ta Idrus, Nursyamsu, Umar Ismail, Utuy Tatang Sontani, Asrul Sani, Goenawan Mohammad, Iwan Simatupang, Emha Ainun Najib, lan Putu Arya Tirtawirya. Para penganggit donya kang diemot karyané ing kalawarti iki uga akèh, kaya ta Harilo Laski, Corgona, lan Rabindranath Tagore.

Cathetan sikil

Artikel Wiki Mrebawani
Moscow International Business Center (Ruslan Московский международный деловой центр; ММДЦ) kuwi sawijining distrik komersial ing tengah Moskwa, Ruslan.

Ruslan
Alois Nebel iku filem animasi saka Céko kang diarah déning Tomáš Luňák. Film iki digawé adhedasar komik trilogi déning Jaroslav Rudy lan Jaromír 99. Ceritané nganggo latar wuri Perang Dunia II ing tlatah watesing Polen. Tokoh mligi ing carita filem iki ya iku pegawé ing stasiun sepur kanthi jeneng Alois Nebel. Wong iki nduwéni trauma bab perang kang ndadékaké piyambaké katon kaya wong ora waras. Film iki digawé mawa gambar corèk utawa kartun. Nanging ora nganggo manéka warna, sebab kang dienggo amung warna ireng karo putih. Mulané studio kang dienggo ngolah lan mbesut filem iki studio négatif.

Cathetan suku
Barsaat Ki Ek Raat  (; ) ya iku filem Bollywood taun 1981 kang dibintangi Amitabh Bachchan, Raakhee, Amjad Khan, lan Utpal Dutt. Filem iki diarah déning Shakti Samanta. Barsaat Ki Ek Raat digawé filem ing rong basa; gagrag Banggalané, kanthi sesirah Anusandhan, minangka filem basa Banggala kanthi bebathèn dhuwur dhéwé ing sawatara taun. Caritané dijupuk saka roman Anushandhan karya Shaktipada Raajguru.

Karakter 
 Amitabh Bachchan minangka Abhijit
 Raakhee minangka Rajni (Tamosha ing gagrag Banggalané)
 Amjad Khan minangka Kaaliram
 Abhi Bhattacharya minangka ramaning Rajni
 Utpal Dutt minangka Sahuji, ramaning Kaaliram
 Prema Narayan minangka Dhénok désa
 Asit Sen minangka Inspèktur pulisi
 Sujit Kumar
 Nimu Bhowmick

Pranala njaba 
 
 

Filem Indhia
Filem basa Hindhi
Salim A. Fillah () ya iku juru nulis buku Islam saka Kutha Ngayogyakarta. Jenengé dadi kondhang lantaran buku Nikmatnya Pacaran Setelah Pernikahan (2003). Saliyané nulis buku, Salim A. Fillah uga salah siji sing nguripi Masjid Jogokariyan, Kutha Ngayogyakarta.

Latar wuri 
Wiwit cilik, dhèwèké wis seneng buku. Jagading tulis-tinulis lekas dènmempengi nalika ngangsu kawruh ing SMA Teladan Yogyakarta. Kamempengané ing panulis dadi moncèr lantaran buku Nikmatnya Pacaran Setelah Pernikahan (2003) sing ngiras minangka buku kapisan sing dibabar Pro-U Media. Saliyané nulis buku, Salim A. Fillah uga mempeng ing panityaning Masjid Jogokariyan, Kutha Ngayogyakarta. Ing masjid iki, Salim A. Fillah dadi sing ngamong pangajian Majelis Jejak Nabi.

Jeneng Salim A. Fillah tau dadi pawarta magepokan surat binuka sing dènkirim marang bleger-begering pulitik. Surat binuka kapisan dènkirim marang Prabowo Subianto, calon présidhèn saka Parté Gerindra ing Pilprès 2014. Surat binuka kapindho ya iku surat binuka marang Wakil Présidhèn Jusuf Kalla taun 2015.

Karya 
 Nikmatnya Pacaran Setelah Pernikahan (2003).
 Agar Bidadari Cemburu Padamu (2004).
 Barakallahu Laka: Bahagianya Merayakan Cinta (2005).
 Gue Never Die (2006).
 Saksikan Bahwa Aku Seorang Muslim (2007).
 Jalan Cinta Para Pejuang (2008).
 Dalam Dekapan Ukhuwah (2010).
 Lapis-lapis Keberkahan (2014).

Rujukan

Pranala njaba 
 Situs resmi Salim A. Fillah

Panitra Indonésia
Kanibalisme ya iku lelakoning manungsa mangan daging utawa jeroan manungsa liyané. Wong sing nglakoni kanibalisme ingaran kanibal. Wedharan bab kanibalisme uga dianggo sajeroning zoologi kanggo ngarani spésies sing mangan kabèh utawa sapérangan awaking spésies liya. Kalebu ing kéné, ana kanibalisme sèksual.

Ing Antilès Cilik, wong Pulo Karib, sing dadi sangkaning tembung kanibalismé, wis lawas kawentar kanthi sebutan para kanibal saka dongèng-dongèng abad 17. Sawenèh kontrovèrsi tuwuh magepokan kentheng orané dongèng-dongèng iku lan wiyah orané lelakon kanibalisme sajeroning budayané. Kanibalisme iku sumrambah ing kala kapungkur, diuri-uri wong-wong manéka papan sadonya. Lelakon iki isih diuri-uri tekan abad 19 sajeroning budaya-budaya kapencil ing Pasifik Kidul, samono uga tekan sapréné ing laladan tropis ing Aprikah. Kanibalisme ing kala iku isih diuri-uri ing Papua Nugini lan sawenèh papan ing Kapuloan Solomon. Pasar daging-dagingan ndhisik sumrambah ing laladan Mélanésia. Fiji kala biyèn malah kondhang ingaran "Pulo Kanibal". Kanibalisme kacathet kanthi apik ing saindenging donya, saka Fiji tekan Banyon Amazon, Kongo, lan Māori ing Selandhia Anyar. Nèndhertal diandel-andel nglakoni kanibalisme, lan diwatara Nèndhertal biyèn dadi pangananing manungsa modhèren anatomis.

Durung suwé iki kanibalisme isih kadadèn sajeroning sawenèh perang, sing banget dikecam. Papan kadadèné mligi ing Libéria lan Kongo. Tumindhak iki uga isih kalakon ing Papua Nugini taun 2012 sajeroning kultus lan ritual peranging suku-suku Mélanésia. Kanibalisme karan kanggo nguji wewatesing rélativisme budaya awit iku nggodha antropolog "kanggo medhar apa waé sing bisa utawa ora bisa ditampa minangka pratingkahing manungsa."

Kanibalisme biyèn kerep dilakoni minangka dalan pungkasaning wong-wong sing karekasan lantaran paceklik. Ing mangsa saiki, kadadèn mangkono uga tau ana. Conto sing paling kawentar ya iku kadadèan sajeroning èkspèdhisi Mangulon Parté Donner (1846-7) sing kapesan saha kasengsaran montor mabur Widya Anggegana Uruguay Aburan 571 (1972). Ing kadadèn iku wong sing slamet mangan awaking para nunggang sing tiwas nedya nyambung urip. Sapérangan wong lara jiwa duwé pratingkah péngin lan tau mangan manungsa, kaya ta Jeffrey Dahmer lan Albert Fish. Ana tangkisan tumrap anggepan resmi manawa kanibalisme minangka lelara jiwa.

Étimologi 
Tembung kanibalisme asal saka tembung caníbales, ya iku cara Spanyol kanggo nyebut wong Pulo Karib. Wong Karib iku suku ing Indhia Kulon sing biyèn nglakoni kanibalisme. Jeneng iku dijupuk saka basa Spanyol canibal utawa caribal sing ateges "ganas". Lelakon kanibalisme iki uga diarani antropopagi.

Cathetan 

Kanibalisme
Wira ya iku wong utawa karakter pokok ing karya sastra kang ngadhepi lan mradhahi bebaya sarana kapinteran, kakendelan, utawa kakuwatan. Wira asring nglilakaké urusan prianggané kanggo kabecikan kang utama.

Gagasan bab wira kawitané kapacak ing sastra klasik. Ing geguritan wiracarita, wira minangka lakon utawa karakter kang diajèni lan diagung-agung sajeroning dongèng-dongènging wong akèh; wira asring ngudi sarana paneluking militèr lan kerep urip kanthi ajining dhiri cacad. Contoné wira-wira ing mitologi, kaya déné Gilgamès, Acilès, lan Ipigénia, nganti wira-wira ing sujarah, kaya déné Joan d'Arc lan Gandhi, sarta wiraning wong modhèren kaya Rosa Parks.

Rujukan
Agama ana ing Arab Saudi iku Islam. Kabébasan milih agama ana ing nagara iki diwatesi.

Golongan-golongan agama

Islam 
Wujud resminé Islam ana ing kéné iku Sunni sekang madahab Hambali cara Salafi utawa Wahabi. Amèh 10-15% cacah jiwané iku Muslim Siyah. Rong kutha paling suci ana ing agama Islam, Mekah lan Madhinah, ana ana ing Arab Saudi.

Kristen 
Ana cacah jiwa gedhé sing agamané Katulik Roma, Protèstan, lan Kristen Ortodhoks. Wong-wong iku mligi dudu warga nagara Arab Saudi, asalé sekang warna-warna nagara.

Hindhu 
Ana akèh wong Hindhu sing dudu warga nagara Arab Saudi. Asalé sekang Indhia. Hindhu ora diidinna ngibadah ana ing Arab Saudi.

Kabébasan milih agama 
Arab Saudi iku nagara Islam. Ora nana ayoman marang hak-hak minoritas kanggo ngibadah manut agamané. Sebaraning agama non-Islam ora diolihna lan malih sekang Islam meng agama liyané bisa kena ukuman pati lan dianggep murtad.

Rujukan